

**H O T Ă R Â R E**

**privind constatarea încetării de drept, înainte de expirarea duratei normale, a mandatului de consilier județean al domnului** Cosma Ovidiu Călin

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 201 din 23.10.2023 privind constatarea încetării de drept, înainte de expirarea duratei normale, a mandatului de consilier județean al domnului Cosma Ovidiu Călin, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 41868/23.10.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41876/23.10.2023 şi de Avizul cu nr. 41868 din 31.10.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 41802/2023, prin care domnul Cosma Ovidiu Călin și-a înaintat demisia din funcția de consilier județean;
* Referatul constatator nr. 41802 din 23.10.2023 referitor la constatarea încetării de drept a mandatului de consilier judeţean în cazul domnului Cosma Ovidiu Călin, ca urmare a demisiei din această funcţie;
* Hotărârea Consiliului Judeţean Cluj nr. 186/2020 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliul Județean Cluj în data de 23 octombrie 2020, cu modificările ulterioare;

În conformitate cu prevederile:

* art. 204 alin. (2) lit. a), alin. (6), alin. (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 - 156, ale art. 229 alin. (2) lit. a), alin. (3), alin. (6) - (8), alin. (12), alin. (17), alin. (19) - (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv în data de 20.10.2023, prin demisie, a mandatului de consilier judeţean al domnului Cosma Ovidiu Călin, ales pe Lista de candidați a Partidului Mișcarea Populară depusă la alegerile pentru Consiliul Județean Cluj din data de 27 septembrie 2020.

**(2)** Se declară vacant locul de consilier judeţean deţinut de domnul Cosma Ovidiu Călin în Consiliul Judeţean Cluj, precum și locul de membru al acestuia în Comisia de specialitate nr. 4 **- de patrimoniu și** servicii publice.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică, în termenul prevăzut de lege, domnului Cosma Ovidiu Călin; Direcției Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 4 **- de patrimoniu și** servicii publice; Tribunalului Cluj; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 186 din 31 octombrie 2023**

*Prezenta hotărâre a fost adoptată cu 32 de voturi “pentru” și o ”abținere”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*